«Татарстан Республикасында ветеринария эше турында»

Татарстан Республикасы Законына үзгәрешләр кертү хакында

Татарстан Республикасы

Дәүләт Советы тарафыннан

2023 елның 22 февралендә

кабул ителде

**1 статья**

«Татарстан Республикасында ветеринария эше турында» 1993 елның 13 июлендәге 1934**-**XII номерлы Татарстан Республикасы Законына (2005 елның 19 июлендәге 89**-**ТРЗ номерлы Татарстан Республикасы Законы редакциясендә) (Татарстан Югары Советы Җыелма басмасы, 1993, № 6 –7; Татарстан Дәүләт Советы Җыелма басмасы, 2005, № 7–8; 2006, № 11 (I өлеш); 2007, № 4; 2008, № 1; 2011, № 11 (I өлеш); 2016, № 7 – 8; Татарстан Республикасы законнар җыелмасы, 2019, № 49 (I өлеш); 2020, № 26 (I өлеш); 2021, № 93 (I өлеш) түбәндәге үзгәрешләрне кертергә:

1) 1 статьяда «терлекчелек продуктларын» сүзләрен «терлек продукциясен» сүзләренә алмаштырырга;

2) 5 статьяда:

а) 1 өлешнең өченче абзацында «терлекчелек продуктларының» сүзләрен «терлек продукциясенең» сүзләренә алмаштырырга;

б)  6 өлештә «Татарстан Республикасы Президенты» сүзләрен «Татарстан Республикасы Рәисе» сүзләренә алмаштырырга;

3) 6 статьяның 7 пунктында «терлекчелек продуктларын» сүзләрен «терлек продукциясен» сүзләренә алмаштырырга;

4) 3 бүлек исемендә «терлекчелек продукциясенең» сүзләрен «терлек продукциясенең» сүзләренә алмаштырырга;

5) 14 статьяны түбәндәге редакциядә бәян итәргә:

«14 статья. **Терлекләрне үстерүгә һәм асрауга, терлек продукциясен җитештерүгә, саклауга бәйле капиталь төзелеш объектларын архитектура-төзелеш ягыннан проектлау, төзү, реконструкцияләү һәм капиталь ремонтлау, капиталь булмаган төзелмәләр, корылмалар торгызу**

1. Терлекләрне үстерүгә һәм асрауга, терлек продукциясен җитештерүгә, саклауга бәйле, шул исәптән крестьян (фермер) хуҗалыгын һәм шәхси ярдәмче хуҗалыкны алып бару өчен файдаланыла торган, капиталь төзелеш объектларын архитектура-төзелеш ягыннан проектлаганда, төзегәндә, реконструкцияләгәндә һәм капиталь ремонтлаганда, капиталь булмаган төзелмәләр, корылмалар торгызганда, терлекләрне асрау һәм терлек продукциясен җитештерү өчен федераль дәүләт ветеринария контроле (күзәтчелеге) предметы кысаларында мәҗбүри үтәлергә тиешле таләпләргә туры килерлек, шул исәптән терлекләрнең йогышлы авырулары килеп чыгуны һәм таралуны кисәтү, терлек асраганда һәм терлек продукциясен җитештергәндә барлыкка килә торган калдыклар белән әйләнә-тирә мохитнең пычрануын кисәтү максатларында, шартлар тудыру каралырга тиеш.

2. Терлекләрне үстерүгә һәм асрауга (терлекләрне эшкуарлык эшчәнлегенә бәйле булмаган шәхси куллану өчен үстерүдән һәм асраудан тыш), терлек продукциясен җитештерүгә, саклауга бәйле капиталь төзелеш объектын төзү һәм (яисә) капиталь булмаган төзелмәләр, корылмалар торгызу федераль дәүләт ветеринария контролен (күзәтчелеген) гамәлгә ашыручы органның бу капиталь төзелеш объектын, капиталь булмаган төзелмәне, корылманы планлаштырыла торган урнаштыруның федераль дәүләт ветеринария контроле (күзәтчелеге) предметы кысаларында мәҗбүри үтәлергә тиешле таләпләргә туры килүе турында бәяләмәсе булганда гына рөхсәт ителә.»;

6) 16 статьяда:

а)  исемдә «терлекчелек продукциясен» сүзләрен «терлек продукциясен» сүзләренә алмаштырырга;

б) 1 өлештә «терлекчелек продуктлары» сүзләрен «терлек продукциясе» сүзләренә алмаштырырга;

в) 2 өлештә «Терлекчелек продукциясен» сүзләрен «Терлек продукциясен» сүзләренә алмаштырырга;

7)  17 статьяда:

а) 1 өлештә «Татарстан Республикасы Президенты» сүзләрен «Татарстан Республикасы Рәисе» сүзләренә алмаштырырга;

б) 4 өлештә «Татарстан Республикасы Президенты» сүзләрен «Татарстан Республикасы Рәисе» сүзләренә алмаштырырга;

8) 18 статьяда:

а) татарча текстта исем үзгәрешсез кала;

б) 1 өлештә:

татарча текстта беренче абзац үзгәрешсез кала;

икенче абзацта «терлекләрне асрауга, терлекчелек продуктларын җитештерүгә, эшкәртүгә, саклауга һәм сатуга бәйле объектларны» сүзләрен «терлекләрне үстерүгә һәм асрауга, терлек продукциясен җитештерүгә, саклауга, эшкәртүгә һәм сатуга бәйле объектларны» сүзләренә алмаштырырга;

дүртенче абзацта «терлекчелек продуктларын» сүзләрен «терлек продукциясен» сүзләренә алмаштырырга;

алтынчы абзацта «терлекчелек продуктларының» сүзләрен «терлек продукциясенең» сүзләренә алмаштырырга;

в) 2 өлештә «терлекчелек продуктлары» сүзләрен «терлек продукциясе» сүзләренә алмаштырырга, «шушы продуктларны» сүзләрен «шушы продукцияне» сүзләренә алмаштырырга;

9) 19 статьяны түбәндәге редакциядә бәян итәргә:

«19 статья. **Терлекләрнең аеруча куркыныч авырулары чыганакларын юк иткәндә терлекләрне һәм (яисә) терлек продукциясен тартып алу**

1.  Терлекләрнең аеруча куркыныч авырулары чыганакларын юк иткәндә, «Ветеринария турында» 1993 елның 14 маендагы 4979-I номерлы Россия Федерациясе Законының 17 статьясында күрсәтелгән затлар тәкъдиме буенча кабул ителә торган Татарстан Республикасы Министрлар Кабинеты карарлары белән терлекләр һәм (яисә) терлек продукциясе ветеринария өлкәсендә Россия Федерациясе законнарында билгеләнгән очракларда юкка чыгару максатларында тартып алынырга мөмкин, мондый тартып алу турында милекчегә тиешле документ бирелергә тиеш.

2. Әлеге статьяның 1 өлешендә күрсәтелгән очракта терлекләр һәм (яисә) терлек продукциясе милекчесе юкка чыгару максатларында терлекләрне һәм (яисә) терлек продукциясен тартып алу аркасында аңа килгән зыянны тартып алынган һәм юк ителгән терлекләрнең һәм (яисә) терлек продукциясенең «Ветеринария турында» 1993 елның 14 маендагы 4979-I номерлы Россия Федерациясе Законының 17 статьясы нигезендә чикләү чаралары (карантин) билгеләү турында карар кабул ителгән көнгә кадәрге көнгә билгеләнгән бәясенә тигез күләмдә түләттерү хокукына ия, әлеге статьяның 4 өлешендә каралган очрактан тыш.

3. Әлеге статьяның 2 өлешендә күрсәтелгән терлекләрнең һәм (яисә) терлек продукциясенең бәясе Татарстан Республикасы бюджеты акчалары исәбеннән түләнә.

4. Терлекләрне үстерүгә һәм асрауга, терлек продукциясен җитештерүгә, саклауга, эшкәртүгә һәм сатуга бәйле объектларда терлекләрнең һәм (яисә) терлек продукциясенең милекчесе һәм (яисә) хуҗасы тарафыннан ветеринария өлкәсендәге Россия Федерациясе законнарын бозуга юл куелуы һәм аның федераль дәүләт ветеринария контроле (күзәтчелеге) кысаларында билгеләнүе ачыкланган очракта, бу объектларда терлекләрнең аеруча куркыныч авырулары чыганаклары барлыкка килгәндә яисә таралганда милекчегә терлекләр һәм (яисә) терлек продукциясе бәясен түләү күләме Татарстан Республикасы Министрлар Кабинеты тарафыннан киметелергә яисә терлекләр һәм (яисә) терлек продукциясе бәясен түләү кире кагылырга мөмкин.

5. Зыянны түләү күләме киметелергә мөмкин булган очракларның исемлеге, мондый күләмне киметү тәртибе һәм зыянны түләү кире кагылырга мөмкин булган очраклар исемлеге Россия Федерациясе законнары нигезендә билгеләнә.

6. Тартып алына торган терлекләрнең һәм (яисә) терлек продукциясенең бәясен билгеләүгә, терлекләр һәм (яисә) терлек продукциясе бәясен түләү күләмен киметү турындагы карарга йә терлекләр һәм (яисә) терлек продукциясе бәясен түләүне кире кагу турындагы карарга терлекләр һәм (яисә) терлек продукциясе милекчесе тарафыннан судка шикаять белдерелергә мөмкин.

7. Терлекләрнең аеруча куркыныч авырулары исемлеге һәм терлекләрнең аеруча куркыныч авырулары чыганакларын юкка чыгарганда терлекләрне һәм (яисә) терлек продукциясен тартып алу тәртибе Россия Федерациясе законнары нигезендә билгеләнә.»;

10) 21 статьяның 3 өлешендә «терлекчелек продуктларын» сүзләрен «терлек продукциясен» сүзләренә алмаштырырга.

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Рәисе Р.Н. Миңнеханов

Казан, Кремль

2023 ел, 9 март

№ 10-ТРЗ